Store (30-60 millimeter), vanligvis lyst brune trebukker. Kroppen er ganske mørk, men ofte tett kledt med gulaktig bestøvning. Pronotum har en kraftig pigg på sidene. Dekkvingene har en pigg på "skuldrene", som er rettvinklede, dekkvingene smalner jevnt av bakover. Artene i denne slekten kan være ganske fargerike, ofte med røde eller hvite tegninger, eller svarte flekker. Antennene er kraftige, omtrent så lange som kroppen hos hunnene, noe lengre hos hannene.